arnastofnun/IGC-2024 huggingface dataset:
S-970/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 20. desember 2016, á hendur B-kk-þgf E-kk-þgf J-kk-þgf, kt. 000000-0000, Noregi, fyrir umferðarlagabrot, með því að hafa föstudaginn 7. október 2016 ekið bifreiðinni KY-088, sviptur ökuréttindum og ófær um að stjórna henni örugglega vegna áhrifa ávana og fíkniefna (kókaín í blóði mældist 60 ng/ml og tetrahýdrókannabínól 1 ng/ml) norður Suðurlandsveg í Reykjavík, þar sem lögregla stöðvaði aksturinn.

Telst þetta varða við 1., sbr. 2. mgr. 45. gr. a, og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í apríl 1992. Samkvæmt framlögðu sakavottorði, dagsettu 13. desember 2016, á ákærði að baki nokkurn sakaferil. Með dómi Héraðsdóms Reykjavíkur, uppkveðnum 7. nóvember 2016, var honum gert að sæta fangelsi í sex mánuði fyrir brot gegn umferðar- vopna- og fíkniefnalögum. Þau brot sem ákærði er sakfelldur fyrir í þessu máli voru framin fyrir uppkvaðningu framangreinds dóms og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Í samræmi við framlagt sakavottorð er við ákvörðun refsingar miðað við að ákærði sé nú í fjórða sinn fundinn sekur um að aka undir áhrifum ávana- og fíkniefna og í þriðja sinn fundinn sekur um að aka sviptur ökurétti.

Með hliðsjón af dómvenju þykir refsing ákærða hæfilega ákveðin fangelsi í 45 daga.

Með vísan til lagaákvæða í ákæru, einkum 3. mgr. 101. gr. umferðarlaga, ber að árétta ævilanga sviptingu ökuréttar ákærða.

Ákærði greiði 191.739 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Ö-kk-nf J-kk-nf, sæti fangelsi í 45 daga.

Ævilöng svipting ökuréttar ákærða er áréttuð.

Ákærði greiði 191.739 krónur í sakarkostnað.

L-kvk-nf R-kvk-nf S-kvk-nf
S-972/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. desember 2016, á hendur H-kk-þgf F-kk-þgf S. G-kk-þgf, kt. 000000-0000, Víðimel 43, Reykjavík, fyrir umferðarlagabrot, með því að hafa aðfaranótt sunnudagsins 18. september 2016 ekið bifreiðinni NF-170, óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,8 ng/ml), sviptur ökurétti, norður Kringlumýrarbraut í Reykjavík, þar sem lögregla stöðvaði akstur hennar á gatnamótum Kringlumýrar- og Miklubrautar.

Telst brot þetta varða við 1., sbr. 2. mgr., 45. gr. a, 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í febrúar 1994. Samkvæmt framlögðu sakavottorði, dagsettu 13. desember 2016, hefur honum margítrekað verið gerð refsing vegna brota gegn 1. mgr., sbr. 2. mgr. 45. gr. a og 1. mgr. 48. gr. umferðarlaga. Með dómi Héraðsdóms Reykjavíkur, uppkveðnum 6. október 2016, var ákærða gert að sæta fangelsi í 10 mánuði fyrir brot gegn lögreglu-, fíkniefna-, umferðar- og vopnalögum. Þau brot, sem ákærði er sakfelldur fyrir í þessu máli, eru framin fyrir uppkvaðningu framangreinds dóms og verður ákærða því dæmdur hegningarauki í samræmi við ákvæði 78. gr. almennra hegningarlaga nr. 19/1940, sbr. og 77. gr. sömu laga. Við ákvörðun refsingar er við það miðað að ákærði sé nú í fimmta sinn fundinn sekur um að aka undir áhrifum fíkniefna og í þriðja sinn fundinn sekur um að aka sviptur ökurétti.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru, einkum 3. mgr. 101. gr. umferðarlaga, er ævilöng ökuréttarsvipting ákærða áréttuð.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 122.760 krónur, að meðtöldum virðisaukaskatti, og 191.739 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, H-kk-nf F-kk-nf S. G-kk-nf, sæti fangelsi í 60 daga.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hrl., 122.760 krónur og 191.739 krónur í annan sakarkostnað.

L-kvk-nf R-kvk-nf S-kvk-nf
S-973/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 20. desember 2016, á hendur Þ-kk-þgf S-kk-þgf V-kk-þgf, kennitala 000000-0000, Hraunbæ 18, Reykjavík, fyrir umferðarlagabrot, með því að hafa að kvöldi laugardagsins 20. ágúst 2016, ekið bifreiðinni PV-248, undir áhrifum áfengis (vínandamagn í blóði 0,79‰), sviptur ökuréttindum um Dalsel í Reykjavík, uns lögregla stöðvaði aksturinn á móts við hús nr. 28.

Telst brot þetta varða við 1., sbr. 2. mgr., 45. gr., sbr. 1. mgr. 100. gr., umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru að öðru leyti en því að háttsemi ákærða varðar einnig við 1. mgr. 48. gr., sbr. 1. mgr. 100. gr. umferðarlaga nr. 50/1987.

Ákærði er fæddur í desember 1993. Samkvæmt framlögðu sakavottorði, dagsettu 13. desember 2016, hefur honum í tvígang verið gert að sæta sektarrefsingu með lögreglustjórasáttum vegna umferðarlagabrota. Við ákvörðun refsingar er miðað við að ákærði sé nú í þriðja sinn fundinn sekur um að aka undir áhrifum áfengis og í fyrsta sinn sviptur ökuréttindum.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 102.300 krónur, að meðtöldum virðisaukaskatti, og 24.255 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðar-saksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf S-kk-nf V-kk-nf, sæti fangelsi í 30 daga.

Ákærði er sviptur ökurétti ævilangt frá uppkvaðningu dómsins að telja.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef hdl., 102.300 krónur og 24.255 krónur í annan sakarkostnað.

L-kvk-nf R-kvk-nf S-kvk-nf
S-978/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu, 20. desember 2016, á hendur S-x-x G-x-x, kt. 000000-0000, Hólmvaði 10-22, Reykjavík, fyrir fíkniefnalagabrot, með því að hafa fimmtudaginn 1. september 2016, að Kapellustíg 13 í Reykjavík, haft í vörslum sínum 23 kannabisplöntur, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 23 kannabisplöntum, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á ræktunartjaldi, 2 loftsíum 2 iðnaðarviftum, 3 litlum viftum, lampa, 6 ljósaperum og tímarofa, með vísan til 7. mgr. 5. gr. sömu laga, en þessir munir voru notaðir til framleiðslu kannabisplantnanna.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í ágúst 1990. Samkvæmt framlögðu sakavottorði, dagsettu 13. desember 2016, var honum, 9. desember 2013, gert að sæta sektarrefsingu með lögreglustjórasátt vegna fíkniefnalagabrots en sakaferill hans hefur að öðru leyti ekki þýðingu við refsiákvörðun í málinu.

Með hliðsjón af sakarefni þessa máls og umfangs þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar til ríkissjóðs 23 kannabisplöntur, ræktunartjald, 2 loftsíur, 2 iðnaðarviftur, 3 litlar viftur, lampar, 6 ljósaperur og tímarofi, sem lögregla lagði hald á við rannsókn málsins.

Ákærði greiði 313.108 krónur í sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x G-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptækar eru gerðar til ríkissjóðs 23 kannabisplöntur, ræktunartjald, 2 loftsíur, 2 iðnaðarviftur, 3 litlar viftur, lampar, 6 ljósaperur og tímarofi.

Ákærði greiði 313.108 krónur í sakarkostnað.

L-kvk-nf R-kvk-nf S-kvk-nf
S-134/2017

Mál þetta, sem þingfest var og dómtekið fimmtudaginn 7. september sl., er höfðað með ákæru lögreglustjórans á Suðurlandi þann 9. ágúst sl., á hendur B-kk-þgf O-kk-þgf S-kk-þgf, til heimilis að Fossheiði 58, Selfossi,

„fyrir umferðarlagabrot

með því að hafa, síðdegis laugardaginn 3. júní 2017, ekið bifreiðinni [...] sviptur ökurétti og með 126 km hraða á klukkustund vestur Suðurstrandarveg við Húshólma í Grindavíkurbæ, þar sem leyfður hámarkshraði var 90 km á klukkustund.

Teljast brot ákærða varða við 2. mgr. 37. gr. og 1. mgr. 48. gr., sbr. 1. mgr. 100. gr. umferðarlaga nr. 50, 1987.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann 1. september sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði átta sinnum áður sætt refsingu, þar af þrisvar sinnum vegna aksturs sviptur ökurétti. Þann 24. júlí 2009 var ákærða gerð sekt vegna aksturs sviptur ökurétti. Þann 26. maí 2010 var ákærði meðal annars fundinn sekur um akstur sviptur ökurétti. Þá var ákæri þann 30. apríl 2015, meðal annars fundinn sekur um akstur sviptur ökurétti. Að öðru leyti hefur sakaferill ákærða ekki áhrif við ákvörðun refsingar í máli þessu.

Refsing ákærða er hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, B-kk-nf O-kk-nf S-kk-nf, sæti fangelsi í 60 daga.

S-kvk-nf I-kvk-nf.
S-152/2017

Mál þetta, sem þingfest var og dómtekið fimmtudaginn 21. september sl., er höfðað með ákæru lögreglustjórans á Suðurlandi þann 24. ágúst sl., á hendur A-kvk-þgf Ó-kvk-þgf, til heimilis að Marklandi 8, Reykjavík,

fyrir umferðarlagabrot

með því að hafa síðdegis laugardaginn 29. júlí 2017 ekið bifreiðinni [...] austur Suðurlandsveg að bifreiðastæði við bílasölu IB ehf. á Selfossi, svipt ökurétti ævilangt.

Telst brot ákærðu varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærða verði dæmd til refsingar og til greiðslu alls sakarkostnaðar.

Ákærða mætti ekki við þingfestingu málsins þrátt fyrir lögmæta birtingu ákæru þann 6. september sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar.

Samkvæmt framlögðu sakavottorði hefur ákærða níu sinnum áður sætt refsingu, þar af sjö sinnum vegna aksturs svipt ökurétti. Þann 6. janúar 2009 var ákærða fyrst fundin sek um akstur svipt ökurétti. Þann 2. júní sama ár var ákærða fundin sek um að hafa 16. apríl 2009, ekið svipt ökurétti. Þann 22. febrúar 2012 var ákærða fundin sek um að hafa þann 25. nóvember 2011, ekið svipt ökurétti. Þann 20. nóvember 2012 var ákærða fundin sek um að hafa þann 2. maí sama ár, ekið svipt ökurétti. Þann 26. febrúar 2013 var ákærða fundin sek um að hafa þann 16. desember 2012, ekið svipt ökurétti. Þann 28. október 2013 var ákærða fundin sek um að hafa þann 9. september það ár, ekið svipt ökurétti. Loks var ákærða þann 22. febrúar sl., fundinn sek um akstur svipt ökurétti. Að öðru leyti hefur sakaferill ákærðu ekki áhrif við ákvörðun refsingar í máli þessu.

Refsing ákærðu er að virtum sakaferli hennar hæfilega ákveðin fangelsi í sex mánuði. Með vísan til dómvenju þykja ekki efni til að skilorðsbinda refsinguna.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærða, A-kvk-nf Ó-kvk-nf, sæti fangelsi í sex mánuði.

S-kvk-nf I-kvk-nf.
S-164/2016

Mál þetta, sem þingfest var 26. janúar sl., og dómtekið fimmtudaginn 11. maí sl., er höfðað með ákæru lögreglustjórans á Suðurlandi þann 14. september sl., á hendur K-kk-þgf M-kk-þgf G-kk-þgf, óstaðsettur í hús í Mosfellsbæ,

“fyrir umferðarlagabrot

með því að hafa, skömmu eftir hádegi miðvikudaginn 29. júní 2016 ekið bifreiðinni [...] sviptur ökurétti austur Austurveg og suður Tryggvagötu á Selfossi.

Telst brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar.”

Ákærði kom fyrir dóminn þann 11. maí sl., og lýsti því yfir að hann óskaði ekki eftir skipuðum verjanda. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði frá árinu 2001 ellefu sinnum sætt fangelsisrefsingu, síðast með dómi uppkveðnum 13. janúar 2016, í öll skiptin meðal annars fyrir brot á 48. gr. umferðarlaga.

Refsing ákærða er að virtum sakaferli hans hæfilega ákveðin fangelsi í níu mánuði. Með vísan til dómvenju þykja ekki efni til að skilorðsbinda refsinguna.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, K-kk-nf M-kk-nf G-kk-nf, sæti fangelsi í níu mánuði.

S-kvk-nf I-kvk-nf.
S-218/2017

Mál þetta, sem þingfest var 23. nóvember sl., og dómtekið fimmtudaginn 7. desember sl., er höfðað með ákæru héraðssaksóknara þann 1. nóvember sl., á hendur G-kk-þgf G-kk-þgf, til heimilis að Finnsbúð 21, Þorlákshöfn,

fyrir brot gegn lögreglulögum og valdstjórninni, með því að hafa aðfaranótt laugardagsins 14. nóvember 2015, framan við veitingastaðinn Lundann, Kirkjuvegi 21, Vestmannaeyjum, ekki sinnt ítrekuðum fyrirmælum lögreglu um að fara, gripið í hliðarrúðu lögreglubifreiðar nr. 144 og ekki sinnt ítrekuðum fyrirmælum lögreglu um að sleppa takinu, gripið í vesti lögreglumannsins A og haldið takinu, og í framangreindri lögreglubifreið á leið á lögreglustöðina að Faxastíg 42, Vestmannaeyjum, sem og eftir að á lögregustöðina [sic] var komið, ítrekað hótað framangreindum lögreglumanni og lögreglumanninum B, líkamsmeiðingum og lífláti.

Teljast brot ákærða varða við 19. gr., sbr. 41. gr. lögreglulaga nr. 90/1996 og 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins og lýsti yfir að hann óskaði ekki eftir skipun verjanda. Var málinu þá frestað að ósk ákærða. Ákærði mætti aftur fyrir dóminn þann 7. desember sl., og viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls og að teknu tilliti til skýlausrar játningar ákærða og þess að hann hefur samkvæmt gögnum málsins ekki áður verið fundinn sekur um refsivert athæfi, þykir rétt að fresta fullnustu refsingarinnar og skal hún falla niður að liðnu einu ári haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, G-kk-nf G-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnu einu ári haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

S-kvk-nf I-kvk-nf.
S-264/2016

Mál þetta, sem þingfest var og dómtekið fimmtudaginn 12. janúar sl., er höfðað með ákæru lögreglustjórans á Suðurlandi þann 2. nóvember sl., á hendur A-x-x M-x-x S-x-x, til heimilis að Mýrarstíg 7, Flúðum,

„fyrir umferðarlagabrot

með því að hafa, að kvöldi sunnudagsins 31. júlí 2016 ekið bifreiðinni [...] sviptur ökurétti og undir áhrifum áfengis (vínandamagn í blóði 2,31‰) um Suðurlandsveg, efst í Kömbum í Ölfusi.

Telst brot ákærða varða við 1. mgr. 48. gr. og 1. mgr., sbr. 2. mgr. 45. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar frá 24. nóvember 2017 að telja, samkvæmt 101. og 102. gr. umferðarlaga nr. 50, 1987 með áorðnum breytingum og til greiðslu alls sakarkostnaðar.“

Ákærði mætti ekki við þingfestingu málsins þrátt fyrir lögmæta birtingu ákæru þann13. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði sjö sinnum áður sætt refsingu, í öll skiptin m.a. vegna umferðarlagabrota. Þannig hefur ákærði tvívegis verið fundinn sekur um akstur undir áhrifum áfengis, annars vegar með lögreglustjórasátt dags. 19. júní 2012 og hins vegar með dómi uppkveðnum 12. nóvember 2015. Þá hefur ákærði fimm sinnum verið fundinn sekur um akstur sviptur ökurétti, fyrst með lögreglustjórasátt dags. 18. október 2012. Þá var ákærða þann 9. mars 2013 gerð sekt fyrir að hafa ekið sviptur ökurétti þann 12. janúar 2013. Þann 11. júní 2013 var ákærða gerð refsing meðal annars fyrir að hafa ekið sviptur ökurétti þann 14. ágúst 2012, og honum dæmdur hegningarauki. Þann 18. júní 2013 var ákærða gerð refsing fyrir að hafa ekið sviptur ökurétti þann 26. apríl 2013. Loks var ákærða þann 18. mars 2016 gerð sekt vegna aksturs sviptur ökurétti. Telst ákærði samkvæmt framansögðu nú í þriðja sinn hafa ekið undir áhrifum áfengis og í fimma sinn sviptur ökurétti.

Að virtum sakaferli ákærða þykir refsingar hans hæfilega ákveðin fangelsi í fjóra mánuði. Með vísan til dómvenju þykja ekki efni til að skilorðsbinda refsinguna.

Með vísan til 101. og 102. gr., þó einkum 3. mgr. 101. gr. umferðarlaga nr. 50/1987, með síðari breytingum, ber að svipta ákærðu ökurétti ævilangt. Eru því ekki efni til að ákveða upphafstíma sviptingarinnar.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 35.498 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, A-x-x M-x-x S-x-x, sæti fangelsi í fjóra mánuði.

Ákærði er sviptur ökurétti ævilangt.

Ákærði greiði allan sakarkostnað, 35.498 krónur.

S-kvk-nf I-kvk-nf.